
	                   Bucureşti, 08.09.2009

                             Nr. PL-x 329


A V I Z

asupra proiectului de Lege privind supunerea spre adoptare a proiectului de Lege pentru ratificarea Acordului între România şi Repiblica Coreea în domeniul securităţii sociale, semnat la Seul la 11 septembrie 2008


În conformitate cu prevederile art. 95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind supunerea spre adoptare a proiectului de Lege pentru ratificarea Acordului între România şi Republica Coreea în domeniul securităţii sociale,semnat la Seul la 11 septembrie 2008, transmis cu adresa nr. PL-x 329 din 29 iunie 2009, înregistrată sub nr. 31/643 din 30 iunie 2009. 
Conform dispoziţiilor art.75 alin.(2) din Constituţia României, republicată şi ale art. 92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată. 

În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 8 septembrie 2009.


Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, nr. 556 din 28 mai 2009.
În urma dezbaterilor, cu unanimitate de voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

